Калі запытаў у яе, колькі прыкладна за дзень кліентаў наведвае магазін, спачатку разгубілася, але тут жа знайшлася і па колькасці прабітых чэкаў падлічыла — атрымалася больш за 300. Мне здалося, што гэта не так і многа. Аднак, калі на кожнага пакупніка затраціць у сярэднім тры хвіліны, атрымаецца цэлых 900 хвілін ці 15 гадзін працы нон-стоп. Праўда, звычайна абслугоўваюць тут два прадаўцы, але ўлічваючы, што магазін адкрыты з раніцы да вечара, дык і на дваіх работы хапае.